open-index/open-wikipedia-markdown huggingface dataset:
فرخه

[250 px|left|thumb|[ديك ع الشمال و فرخه ع اليمين]]
**الفرخه** اسمها العلمى :(*Gallus gallus domesticus*) هيا طير مستأنس و بيربيها البشر عشان ياكلو لحمتها و البيض بتاعها.الفراخ ما بتقدرش تطير و الدكر بتاعها بيتقال عليه ديك و ممكن بسهوله يتميز عن الفرخه بالعرف.الفرخه بترقد على البيض لمدة 21 يوم بعدها بيفقس البيض و بتطلع الكتاكيت.المتعارف عليه ان الفراخ اول مره يستأنسوها كان فى الهند بس الادله الحديثه بينت ان الفييتناميين هما اول ناس يستأنسو الفراخ من اكتر من 10.000 سنه.

الفراخ مصدر رخيص ومنتشر للحوم والبيض فى دول كتير, وده علشان فراخ البيض  اللى بتنتج انواع البيض المختلفة زى البيض الابيض والبنى.

تصنيف:طيور
مناخير

[thumb|مناخير [انسان]]
[thumb|ال[فيل عنده مناخيره اتطورت ل الزلومه]]

**المناخير** ( بالانجليزى : Nose ، بالعربى : أنف ) عضو الشم و اول جزء من المسلك التنفسى ، بتتكون من تجويفين بيفصل بينهم حاجز و مفتوحين للخارج بخرمين و متصلين من ورا بالبلعوم. الغشاء المخاطى بتاع المناخير غنى بالأوعيه الدمويه اللى بتدفى هوا الشهيق و بترطبه و بتنقيه و عشان كده التنفس من المناخير ضرورى و التنفس من البوء مضر.

تصنيف:جهاز تنفسى
اوجوست و لوى لوميير

thumb|250px|اوجوست على الشمال, و لوى على اليمين.

الأخين "لوميير", "اوجوست مارى لوى نيكولا ( Auguste Marie Louis Nicolas)"۔ (19 اكتوبر 1862. بيسانسون. فرنسا - 10 ابريل 1954. ليون) و "لوى چون ( Louis Jean)"۔ (5 اكتوبر 1864. بيسانسون. فرنسا - 6 يونيه 1948. باندول),
كانو من صانعين الأفلام الأولانيين. ("lumière" معناها المصرى "نور").

## تاريخ
الأخين لوميير إتولدو فى بيسانسون. فرنسا فى 1862 و 1864, و راحو ليون فى 1870. هما الإتنين كانو بيروحو "La Martiniere Lyon", اكبر مدرسه تكنيكيه فى ليون.
أبوهم شارلى أنتوان لوميير (1840-1911) عمل فيلم فوتوجرافى و الأخين إشتغلو له: لوى كـ فيزيائى و اوجوست كـ مدير. لوى عمل شوية تحسينات لـ عملية الصور الثابته, أشهرها عملية اللوحه-الناشفه, اللى كانت خطوه كبيره لـ الصور المتحركه.

الأخين مابتدوش يعملو صور متحركه لحد ما أبوهم إعتزل فى 1892. كان ليهم براءة الإختراع فى عدد من عوامل مؤثره, اللى أدّت لـ كاميرة الفيلم بتاعتهم - أشهرها اخرام الفيلم (إتنفذت فى الأساس من إميل رينو) كـ وسيله لـ تقدم الفيلم عن طريق الكاميره و جهاز العرض. السينماتوجراف لواحدهُ براءة إختراع 13 فبراير, 1895 و أول تصوير إتسجلت بـ إستخدامهُ كان فى 19 مارس, 1895. الفيلم الأولانى بيورّى عـُمّال بيخرجو من مصنع "لوميير".

## مصادر


تصنيف:مخترعين فرنساويين
تصنيف:فرنساويين
تصنيف:سينيما
جمال الدين الشيال

**جمال الدين الشيال** ( دمياط ، 27 يونيه 1911 - اسكندرية ، 2 نوفمبر 1967 ) مؤرخ مصرى و استاذ كبير مشهور فى التاريخ الاسلامي. إتخرج من جامعة القاهرة سنة 1936 ، و أخد الدكتوراه فى التاريخ من جامعة اسكندريه سنة 1947 بتفوق. كرمته مصر و أخد جوايز تقديريه كتيره من الدوله منها جايزة الدوله التشجيعيه فى التاريخ. إشتغل محاضر فى معاهد و كليات مختلفه و إشتغل ملحق ثقافى لمصر فى الخارج.

حقق كتب تاريخيه مهمة منها كتاب المقريزى " **إغاثة الامه بكشف الغمة** ، و الجزء الاول من كتاب المقريزى ** [[اتعاظ الحنفا بأخبار الائمة الفاطميين الخلفا]] ** ، و كتاب ابن واصل " **مفرج الكروب فى تاريخ بنى أيوب** " و له مؤلفات قيمه فى التاريخ زى " **تاريخ مصر الاسلامية** " ( جزئين ) اللى كتب فيه عن تاريخ مصر فى العصور المختلفه و صحح فيه غلطات للكتاب و المؤرخين المعاصرين. بوفاة جمال الدين الشيال و هو عنده 56 سنه مصر ضاع منها مؤرخ فذ مااتعوضش فيها.

## اتعاظ الحنفا
[150px|thumb|left| الشيال حقق المجلد الاول من كتاب [اتعاظ الحنفا بأخبار الائمة الفاطميين الخلفا|اتعاظ الحنفا.]]
كتاب " اتعاظ الحنفا بأخبار الائمة الفاطميين الخلفا " لغاية اربعينات القرن العشرين ما كانش معروف منه غير نسخه مخطوطه ناقصه فى مكتبة توبنجن فى المانيا ، و نشر عنها المستشرق الالمانى بونز كتاب سنة 1909 ( طبعة دار الأيتام فى القدس ) و اثبت إن المخطوطه اتكتبت بخط المقريزى نفسه. جمال الدين الشيال نشر النص فى القاهره سنة 1948 بعد ما صححه بشكل علمى. بعد كده اكتشف المؤرخ و المستشرق كلاود كاهين Claude Cahen ان فيه نسخه كامله من الكتاب موجوده فى مكتبة احمد التالت فى استانبول ، و بين جمال الدين الشيال ان الكتاب الاولانى ما كانش اكتر من سدس الكتاب الكامل و قدر يجيب النص الكامل و نشر المجلد الاول فى القاهره سنة 1967 لكن اتوفى و كمل الموضوع محمد حلمى احمد و نشر مجلدين تانيين فى القاهره سنة 1971 و 1973 .

## من مؤلفاته
* الاسكندرية، طوبوغرافية المدينة و تطورها من اقدم العصور الى الوقت الحاضر (1952).
* دراسات فى التاريخ الاسلامى (1966).
* أعلام الاسكندرية (1965).
* مجمل تاريخ دمياط (1949).
* الوثائق الفاطمية (1956).
* تاريخ مصر الاسلامية (1966).

## مصادر

* جمال الدين الشيال : تاريخ مصر الاسلامية، دار المعارف ، القاهرة 1966.
* المقريزى : إغاثة الامة بكشف الغمة، تحقيق جمال الدين الشيال ، مكتبة الثقافة، القاهرة 2000
* الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

## لينكات برانيه
*  

تصنيف:وفيات فى اسكندريه
تصنيف:متعلمين فى جامعة القاهره
تصنيف:مؤرخين مصريين
تصنيف:اكاديميين مصريين
تصنيف:دمايطه
تكاثر

[thumb|left|تكاثر على مستوى ال[خليه.]]
**التكاثر** هوه عمليه بيولوجيه بينتج عنها افراد (كائنات).التكاثر خاصيه مهمه بتتميز بيها كل اشكال الحياه علشان كل كائن حى اتوجد نتيجه التكاثر. التكاثر بيحصل بطرقتين اساسيتين: تكاثر جنسى و تكاثر مش جنسى.
فى التكاثر المش جنسى، الكائن الحى بيتكاثر من غير ما يعمل علاقه مع كائن حى تانى من نفس النوع زى الانقسام الثنائى بتاع الباكتيريا.

## تكثر جنسى
التكاثر الجنسى عشان يحصل لازم يكون فى كائنين حيين من جنسين مختلفين ( دكر و نتايه) و بيحصل فيه اتحاد بين جاميت بتنتجه الاناث (بويضه) و جاميت بتنتجه الدكور.
## لينكات برانيه
* 

## مصادر

تصنيف:بيولوجيا
تصنيف:التكاثر فى الانسان
بيولوجيا

**البيولوجيا** هو علم من العلوم الطبيعية يهتم بدراسة الحياة و اشكالها المختلفة ووظيفته كيف تتفاعل الكائنات الحية دى مع بعضها و مع البيئة المحيطة بها. كلمة بيولوجيا باليونانى متكونة من كلمتين : بيو (βίος) وتعنى حياة. و لوجيا (-λογία) يعنى علم او دراسة.
- البيولوجيا : تشابه الغطاء النباتى و الحيوانى على حواف القاىتين الايفريقية و الامريكية و وجود نفس المستحاثة.
## فروع علم البيولوجيا

البيولوجيا علم قديم عمره الاف السنين و ابتدأت البيولوجيا الحديثة فى القرن التسعتاشر. وده العلم لدّيه فروع متعددة. ومنهم:
* التشريح
* علم النبات
* بيوكيميا
* بيوجغرافيا
* بيوفيزيا
* سايتولوجيا او علم الخليه
* ايكولوجيا او علم البيئه
* التطور
* امبريولوجيا او علم الاجنه
* علم الجينيتيكس او الوراثه
* هيستولوجيا او علم الانسجه
* انثروبولوجيا او علم الانسان
* مايكروبيولوجيا / باكتيرولوجيا
* بيولوجيا جزيئيه (Molecular Biology)
* فيزيولوجيا او علم وظايف الاعضاء
* تاكسونوميا او علم التصنيف
* فايرولوجيا او علم الفايروسات
* زوولوجيا او علم الحيوان



ال**بيولوجيا** بتدرس اشكال الحياه المختلفه *(بالترتيب من فوق لتحت)* *[[ايشريشيا كولاى]]*, خنفسه. غزاله. ماشروم

## لينكات برانيه

## مصادر

بيولوجيا
ميدياويكى

**ميدياويكى** (بالانجليزيه: MediaWiki) هوا برنامج لاداره مواقع الويكى مستخدم فى كل مشاريع مؤسسه ويكيميديا و الويكيات المستضافه فى ويكيا, بالاضافه لمواقع تانيه كتيره. طور برنامج الميدياويكى فى الاصل عشان يخدم احتياجات ويكيبيديا. الموسوعه الحره, دلوقتى بيستخدم لاداره المعرفه و اداره المحتوى و نوفل (Novell) يتستعمل الميدياويكى لتشغيل كتير من مواقعها اللى يتتلقى الكتير من الزيارات.

اللغه المستخدمه فى برمجه ميدياويكى هى بى اتش بى (PHP), و هيا متكامله مع قواعد بيانات ماى اس كيو ال (MySQL) و بوستجرى اس كيو ال (PostgreSQL). برنامج الميدياويكى منشور تحت رخصه جنو العموميه, و هوا حر و مفتوح المصدر. و هوا قادر على معالجات كميات كبيره من البيانات ممكت توصل لتيرابايتات و هوا بيتضمن 900 خيار علشان تعديل الاعدادات و اكتر من 2,000 اضافه متوفره مجانا على الانترنت لتزويده بميزات اضافيه.
## مصادر

ميدياويكى
كوليرا

thumb|left|300 px|المناطق اللى بينتشر فيها وباء الكوليرا.

**الكوليرا** مرض معدى بيصيب الجهاز الهضمى و بتسببه باكتيريا اسمها فيبريو كوليرا

## الاعراض
أسباب مرض الكوليرا يُسبّب ده المرض بكتيريا تُسمّى الفيبريو كوليرا، وتسمى كمان الضمّة الكوليريّة، و فى العاده  توجد فى الأغذيةِ أو الميه الملوثة، وتشمل ما يأتي:[3] شرب الميه المُلوّثة أو المخلوطة بمياهِ الصّرف الصحيّ،  ترتبط الميه المُلوّثة بانتقال الأمراض زى الكوليرا، والإسهال، والتهاب الكبد (A)، وشلل الأطفال، والتّيفوئيد. الخضار اللى نَمَت من الميه اللى فيها فضلات الإنسان. الأسماك النيئة أو المأكولات البحريّة المُستخرجة من المياهِ المُلوّثة بمياهِ الصّرفِ الصحيّ.

## العلاج
اهم حاجه فى علاج الكوليرا هوه معالجة الجفاف بمحلول ممكن يتحضر بسهوله فى البيت من الملح و السكر والبيكاربونات و الفاكهه و المايه. فى الحالات الشديده بيبقى لازم يتحجز المريض فى المستشفا و ياخد محاليل فى الوريد.
المضادات الحيويه بتقصر فترة المرض و بتخفف من الاعراص بتاعته بس محلول معالجة الجفاف(Oral Rehydration Solution-ORS)بيتنيه اهم و اول علاج للكوليرا.
من المضادات الحيويه اللى بتستخدم فى علاج الكوليرا:
* تيتراسايكلين
* كوتريموكسازول
* اريثرومايسين
* دوكسيسايكلين
* كلورامفينيكول

## لينكات خارجيه
* الكوليرا - منظمة الصحه العالميه

## شوف كمان
* فيبريو كوليرا

تصنيف:امراض
خادم الحرمين الشريفين

تصغير|سلمان بن عبدالعزيز ملك السعوديه يلقب رسميا بخادم الحرمين الشريفين
**خادم الحرمين الشريفين** هو لقب من ألقاب سلاطين مصر فى العصر المملوكى. بوصف الحجاز تبع ممتلاكتهم بره مصر و كسوتهم للكعبه وتسهيل عملية الحج . كان المحمل المصرى بيخرج من مصر كل سنه فى مهرجان كبير و بيروح على الاراضى الحجازيه تحت رعاية امرا مصر. اتنقل اللقب للحكام فى العصور اللى جت بعد كده للعثمانيين و بعدين الملك فهد بن عبد العزيز قرر ان يكون لقب ملك السعوديه "خادم الحرمين الشريفين" و بقى لقب كل ملوك السعوديه من وقتها لحد دلوقتى.
## صور

Saladin green dashinvaine.jpg|صلاح الدين الايوبى أقدم من سمى بده اللقب.
Yavuz Selim.jpg|السلطان العثمانى سليم الاولانى كان يلقب بـخادم الحرمين الشريفين.
King Faisal bin Abdulaziz.jpg|الملك فيصل بن عبد العزيز آل سعود أول ملوك السعودية يلقب بـخادم الحرمين الشريفين.
Fahd bin Abdul Aziz.jpg|الملك فهد بن عبد العزيز آل سعود ملك المملكة العربية السعودية الخامس.
King Abdullah bin Abdul al-Saud January 2007.jpg|الملك عبد الله بن عبد العزيز آل سعود ملك المملكة العربية السعودية السادس.
Salman bin Abdull aziz December 9, 2013.jpg|الملك سلمان بن عبد العزيز آل سعود ملك المملكة العربية السعودية السابع.



## فهرست وملحوظات

## المراجع
* القلقشندى : صبح الأعشى فى صناعة الإنشا ، دار الفكر، بيروت 1988.
* المقريزى : السلوك لمعرفة دول الملوك ، دار الكتب، القاهرة 1996.

تصنيف:مماليك
تصنيف:تاريخ مصر المملوكيه
تصنيف:القاب
توردانوس

thumb|300px|left|أراضى شعب التوردانوس

**التوردانوس** كان شعب قديم (قبل الرومان) عاش فى شبه الجزيرة الأيبيرية (الرومانية Hispania) ، فى وادى ضفاف نهر جوادالكيڨير (الوادى الكبير) فى المنطقه اللى دلوقتى اندلسيا.

الأيبيريين هم اول الشعوب اللى عاشو فى شبه الجزيرة الأيبيرية هيا المنطقة اللى دلوقتى نافارا ، والمناطق الشمالية الغربية من اراغون شمال شرق ووسط لاريوخا و بلاد الباسك و دول هم اللى سماهم الرومان ڤاسكون ومن المرجح أن تكون الڤاسكون أجداد شعب الباسك . الفينيقيين والإغريق عاشو فى شبه الجزيرة الأيبيرية، لكن كان اتصالهم محدود مع الڤاسكون. الأيبيريين كان ليهم سمات ثقافية محددة حسب المعايير الإثنوجرافية واللغوية و كان منهم شعب التوردانوس ، اللى عاشو فى أراضى مملكة تارتيسوس  القديمة. الكتابات عن الأيبيريين بتوفر بيانات متناقضة فى كتير من الاحيان. بين سنة 1200 قبل الميلاد و 800 قبل الميلاد فى عصر الحديد اتبلورت فى الشمال الغربى مجتمعات الكانتابريين اللى هم شعوب سلتيك شبه الجزيرة الايبيرية و يبدو ان اللى كانو عايشين فى الجبال سماهم الرومان بالحروف اللاتينى ڤاسكون.

التوردانوس كانو على اتصال مستمر مع قرطاج اليونانية المجاورة هيرودوت وصف التوردانوس بأنهم شعب اتمتع بتحضر فى ظل حكم الملك ارجانثونيوس اللى رحب بالمستعمرين فى القرن الخامس قبل الميلاد. التوردانوس كان عندهم قوانين مكتوبة واستخدمو السيلتيبريين Celtiberian المرتزقة لمواصلة حربهم ضد روما.

تصنيف:تاريخ اسبانيا
تصنيف:شعوب قديمه
11 يناير

**11 يناير** هو اليوم الحداشر من ايام السنة فى التقويم الجريجورى . و فيه بعده 354 (355 فى السنة الكبيسة) يوم لحد نهاية السنة.

## وفيات
* 2006 - ساره الدريدج ، كاتبه امريكانيه.

تصنيف:ايام السنه
تصنيف:يناير
مريخ

250 px|left|thumb|كوكب المريخ
**المريخ**   **Mars** (رمزه :16px|♂) هو كوكب من كواكب المجموعه الشمسيه و ترتيبه الرابع من ناحية الشمس.المريخ كمان مشهور باسم الكوكب الاحمر بسبب لونه المايل للحمار، اللون دا سببه اوكسيد الحديد (الصدا).اسم المريخ فى اللغات الاوروبيه هو (Mars) و دا هوه اسم اله الحرب مارس عند الرومان القدام لان لون المريخ الاحمر هوه نفسه لون الدم و الحرب.
المريخ بيدور حواليه قمرين صغيرين هما فوبوس و ديموس. الغلاف الجوى بتاع المريخ كثافته قليله و اغلبه م ثانى اوكسيد الكربون (CO2). درجة حراره المريخ اقل  من الارض ودا عشان المريخ ابعد عن الشمس من كوكب الارض. حجم المريخ اصغر اوى من الارض و جاذبية المريخ تلت جاذبية الارض فيه تلج فى القطبين الشمالى و الجنوبى بتوع المريخ  بس ما فيهوش اى بحور ولا بحيرات ولا انهار  ولا ميه سايله فوق ارضه مع ان العلما بيقولو ان غالبا كان فيه ميه سايله قبل ملايين السنين. لسه بيدورو على ميه تحت ارض المريخ .

## كواكب المجموعه الشمسيه
# عطارد Mercury  مركرى اله التوصيل عند الرومان . مركرى كمان يعنى زيبق لان عطارد بيلمع زى الزيبق   
# الزهره Venus فينوس الهة الجمال و الجاذبيه عند الرومان
# الارض Earth 
# المريخ Mars  مارس اله الحرب عند الرومان
# المشترى Jupiter جوبيتر اله الهوا و السما  عند الرومان 
# زحل   Saturn اله الزراعه و الوفره   عند الرومان
# اورانوس Uranus  اله النور و السموات  عند الاغريق 
# نيبتون Neptune نبتون اله الميه و البحر عند الرومان

## مصادر

تصنيف:كواكب
تصنيف:كواكب مجموعه شمسيه
إماله

**الإماله** (*تمييل*) ظاهره فى لهجات كتيره من اللغه العربى، زى بتاعة الشام و بنى تميم. كانت موجودة فى الأندلس و سابت اثر فى اسامى المدن فى الاسپانى. حركة الاماله هى نطق الالف الطويله  بين \**ا**\ و \**ـيـ**\ (بين الفتح و الكسر),  او فى شوية كلام مغربى بتبقى .

الإماله موجوده فى قراءات كتيرة للقرآن، منّها بتاعة حفص (فى سورة هود).

مثلا اصل اسم سيڤييا نشأ من الكلمه الايبيرى ”Hispalis“ بمعنى *مدينة الغرب*, و سماها الرومان ايسپاليس (اسبانى: Hispalis).

اتعرفت سيڤييا باسم ”إشبيلية“ ايام الحكم الاسلامي لاسبانيا باضافة  و ده بسبب الإماله و نطق  \ب\ بدل  \پ\ لإن مافيش  \پ\ فى النطق العربى و بعد كده فى النطق الاسبانى الـ‹v› بتتنطق  \ب\ او  (قريب من  \ڤ\) علشان كده سيڤييا دلوقتى بتتنطق \سيبييا\ او \سيڤييا\.

## ملاحظات

تصنيف:لغات
سيمفونيه

**السيمفونيه** هى مقطوعه موسيقيه كلاسيكيه طويله بتتكتب عشان تعزفها ال اوركيسترا و بتتكون من تلات او اربع حركات. كلمة سيمفونيه جايه من اصل يونانى سيم و فونيا (συμφωνία) و اللى معناها الاصوات المتوافقه.

تاريخ السيمفونيات بيرجع لعصر الباروك.
من اشهر المؤلفين اللى كتبو سيمفونيات:
* يوزيف هايدن
* باخ
* موتسارت
* بيتهوفين
* تشايكوفسكى.
* فاجنر
## شوف
ليستة مؤلفين المزيكا الكلاسيكية الغربيه
## مصادر
* مكتبة المزيكا الكلاسيك 

سيمفونيه
تصنيف:مزيكا
تصنيف:سيمفونيات
عما

thumb|300px|دلوقتى ممكن العميان يستخدمو انواع معينه من الكلاب المتدربه عشان تساعدهم فى المشى.

**العمى** ( blindness) دا مرض بيصيب الكائنات الحية وبتخليه مش عارف يشوف او يستخدم عينيه. وفيه انواع، عمى كامل ودا بيكون مش شايف حاجة خالص. وفيه عمى متوسط (بيتقال عليه ضغف نظر بدرجات مختلفه)وفيه الكائن الحى بيقدر يعرف إذا كان فيه نور ولا لا ويحدد اتجاهه بس.
الاحصاءات اللى اتعملت سنه 2002 بينت انه فى انخفاض فى عدد المرضى اللى عندهم عمى فى العالم كله و كمان فى انخفاض فى عدد اللى جالهم عمى بسبب الامراض المعديه (زى التراكوما) و على العكس فى زياده فى عدد اللى بيجيلهم عمى بسبب كبر السن و الامراض المرتبطه بيه (زى مرض السكر).

## ارقام مهمه
# فى سنه 2002، وصل عدد الناس اللى بتشتكى من مشاكل فى النظر ل161 مليون انسان ; منهم 124 مليون عندهم ضعف فى النظر و 37 مليون عندهم عمى كامل.
# الناس اللى عندهم عمى ممكن يتقسمو على حسب السن، الجنس و البلد لـ:
## على حسب السن: 82% من العميان عندهم خمسين سنه او اكتر مع ان المجموعه دى بتمثل 19% بس من عدد سكان العالم
## على حسب الجنس: كل الاحصاءات اللى اتعملت فى نماطق م ختلفه م العالم و فى مجموعات عمريه متعدده، بينت الاحصاءات دى ان الستات عندهم قابليه اكتر من الرجاله انه يجيلهم عمى.
## على حسب البلد او المنطقه: توزيع العمى على مناطق العالم مش متساوى و اعلى منطقه فى العالم فيها عميان هى حنوب شرق اسيا (27%)، غرب المحيط الباسيفيكى (26%)، افريقيا (17%)، شرق البحر المتوسط (10%)، الامريكتين (10%) و اوروبا (10%).

## اسباب العمى أو ضعف النظر

* الكاتاراكت (المايه البيضا) هوه اكتر مرض فى العالم ممكن يسبب العمى او ضعف النظر و دا مرض مرتبط بالسن الكبير (47.8% من خالات العمى بيسببها الكاتاراكت)
* الجلوكوما (المايه الزرقا) دا تانى اكتر مرض بيسبب العمى و ضعف النظر (بيسبب 12.3% من اجمالى حالات العمل و ضعف النظر)
* التنكس البقعى المرتبط بالسن (age-related macular degeneration (AMD و دا مسئول عن 8.7% من حالات العمل
* التراكوما (الرمد الحبيبى)و دا مرض معدى بتسببه باكتيريا اسمها كلاميديا تراكوماتيس (*Chlamydia trachomatis*)و بيسبب 3.6% من حالات العمى و خصوصا فى البلاد الفقيره و اللى فيها الرعايه الصحيه مش قد كدا.
* فى مجموعه كبيره تانيه م الامراض اللى ممكن تسبب العمى أو ضعف النظر زى مرض السكر و خصوصا التهاب عصب العين اللى بيحصل بسبب عدم تظبيط مستوى الجلوكوز فى الدم. و زى كمان نقص فيتامين A

## المقاومه و العلاج و التعايش مع العمى
* زياده الرعايه الصحيه و الوعى الطبى فى اوروبا الغربيه و امريكا الشماليه كان ليه دور كبير فى التقليل من عدد العميان عن طريق الوقايه من الامراض اللى ممكن تسبب المرض دا.
فى كلاب متدربه دلوقتى ممكن يستعملها العميان عشان يتمشو فى الشوارع و الجناين و يعيشو حياه شيه طبيعيه و كمان فى كتب مكتوبه بطريقه برايل بتمكنهم من القرايه بسهوله.
معظم الكومبيوترات الحديثه و الموبايلات دلوقتى بيبقا فيها برنامج بيخليهم يستجيبو للاوامر الصوتيه بتاعة المستخدم.

## شوف كمان
جيرمان شيبرد
## لينكات برانيه

* منظمة الصحه العالميه

*
تصنيف:طب
تصنيف:امراض
ايا صوفيا

thumb|250px|left|متحف ايا صوفيا من بره ، 2004
**ايا صوفيا** (بالتوركى : Ayasofya - باليونانى : آجيا صوفيا Αγιά Σοφιά ) ، كانت كنيسة و بعدين جامع و بعدين متحف لغاية ما حولها رجب طيب أردوغان لجامع مرة تانية فى يوليه 2020. مكانها فى اسطانبول فى تركيا. باليونانى آجيا صوفيا معناها " الحكمه الالاهية ". كانت فى الاول كنيسة بناها الامبراطور قسطنطين الكبير سنة 325 و سماها كنيسة القديسة صوفيا للتبرك. بعد قسطنطين بنى (قسطنس) توسعات فيها لكن اتحرقت سنة 532 فجددها الامبراطور البيزنطى جوستينيان وانتهت سنة 537، وخصصها للقديسة صوفيا و كانت ست قبطية اسمها صوفيا و كانت فى الاول وثنية وبعدين شدتها التعاليم المسيحية من جيرانها، و آ منت بالمسيحية واتعمدت من أسقف منف واستشهدت فى مصر وواحدة من جيرانها اخدت جسدها و كان ببركته بيحصل منه معجزات، وطلب الامبراطور قسطنطين يجيبوا جسدها للقسطنطينة، و بنى ليها كاتدرائية كبيرة هناك، وعشان كده الفرنسيين بيسمو الكنيسة سينت صوفيا Saint Sophie بمعنى القديسة صوفيا.

## مقر بطريرك
ايا صوفيا كانت مقر بطريرك الارتودوكس اليونانيين والمكان اللى كانت بتتعمل فيه الطقوس الدينيه البيزنطيه الملكيه.

ايا صوفيا مشهورة بقبتها الضخمه واللى بتعتبر تحفه المعمار البيزنطى و كانت اكبر كاتدرائيه فى العالم لحوالى الف سنه لحد ما اتبنت كاتدرائية اشبيليا سنة 1520.
## غزو كونستانتينوپوليس
فى سنة 1453 اتغزت قسطنطينيه على ايد الاتراك العثمانيين وبأوامر من السلطان محمد الفاتح (محمد التانى) تحولت لجامع واتعمل براها اربع مآدن، وعمل السلطان مراد التالت تعضيدات كبيره فى جدارها اللى كان حا يقع بسبب الزلازل وبنى جنبه مدارس ومدافن وجوامع. رغم التغييرات الكبيره اللى عملها العثمانيين فى الكنيسه بس بيتحسبلهم انهم ما دمروش اللوحات الفنيه المرسومه ع السقف و سابوها زى ما هيا لحد دلوقتى. فى سنة 1935 و بعد الغاء الخلافه العثمانيه واعلان الجمهورية التوركيه تحول الجامع لمتحف يتستقبل السواح من العالم كله عشان يشوفو الجامع والمحراب والمنبر الموجودين فى نفس المكان مع الايقونات المسيحيه وصور العدرا مريم و المسيح و يوسف النجار.

## صور
**من الخارج**

Image:Hagia Sophia exterior 2007 002.jpg|منظر من ميدان السلطان احمد
Image:Hagia Sophia night March 2008.JPG|منظر بالليل

**من الداخل**

Image:Haga Sofia RB4.jpg|العواميد والاقواس البيزنطيه
Image:Beautiful Gate Hagia Sophia March 2008panob.jpg|**البوابه الجميله**

**السقف**

Image:Upper gallery Hagia Sophia 2007 001.jpg|العواميد البيزنطيه و الرسومات العثمانيه

File:Kreuz Ayasofya.jpg|صليب محفور فى الرخام

**العناصر الاسلاميه**

Image:Istanbul.Hagia Sophia039.jpg|المنبر اللى بيقف عليه الامام ف الصلاه
Image:Foot washing Hagia Sophia 2007.jpg|احواض الوضو

## لينكات برانيه

* 
## مصادر

تصنيف:كاتدرائيات
تصنيف:كاتدرائيات تركيا
تصنيف:استانبول
ايا صوفيا
ايا صوفيا
ايا صوفيا
12 يناير

**12 يناير** هو اليوم الاتناشر من ايام السنة فى التقويم الجريجورى . و فيه بعده 353 (354 فى السنة الكبيسة) يوم لحد نهاية السنة.

## مناسبات و أعياد
* عيد الاب فى مصر
## وفيات
* 1946 - صفيه زغلول مرات سعد زغلول و ام المصريين.

تصنيف:ايام السنه
تصنيف:يناير
ماهابهاراتا

thumb|left|350px|مخطوطه قديمه بتوضح معركة كوروكشيترا

**الماهابهاراتا** (Mahābhārata)( يعنى البهاراتا العظيمه) هيا ملحمه شعريه بتعتبر هيا و الرامايانا اهم ملحمتين اتكتبو فى تاريخ الهند القديم باللغه السانسكريتى. الملحمه دى بيعتقد ان اللى كتبها واحد ناسك هندى اسمه ڤياسا. الماهابهاراتا واحده من اهم المنتجات الثقافيه للهند و بتلعب دور مركزى لحد دلوقتى فى الديانه الهندوسيه . الماهابهاراتا بتعتبر من اطول الملاحم الشعريه فى تاريخ البشريه بعدد ابياتها اللى بيزيد هن 74000 بيت (90000 بيت فى حسابات تانيه)، الماهابهاراتا قد ملحمة الالالياذه و الاوديسا سوا بعشر مرات و قد الكوميديا الالاهيه بتاعة دانتى ب خمس مرات و عشان كدا بيعتبروها م المصادر الاساسيه لتطور الديانه الهندوسيه من 400 ق م لحد 200 م.

الماهابهاراتا ملحمه مليانه شخصيات اسطوريه بتقوم بعمليات بطوليه خارقه وبتحكى عن الصراع اللى حصل بين مجموعتين من ولاد العم:الكاورافا و الباندافا (Kauravas and the Pāṇḍavas).تأليف الملحمة بيتنسب لواحد حكيم (ساجا) اسمه فياسا

تصنيف:هندوسيه
تصنيف:شعر
تصنيف:الهند
ايكليديس

**ايكليديس** ( Εὐκλείδης  |Eukleídēs|  يعنى نصر كويس;;  Euclid;  Euclide) (ازدهر حوالى 300 قبل الميلاد/مش معروف تاريخ و مكان ولادته و موته بالظبط), معروف كمان باسم إوكليديس اسكندرية هو شخصية تاريخيه و غالبن بيتقال عليه ابو الهندسه. و يعتقد انه عالم رياضيات يونانى نشط فى اسكندريه فى عهد بطليموس الاول (323 قبل الميلاد - 283 قبل الميلاد).
thumb|left|300px| انطباع فنان عن إوكليديس

كتاب العناصر غالبن بيتنسب ليه و الكتاب ده يعتبر الكتاب الأكتر نجاح و تأثير فى تاريخ الرياضيات.
 و فيه مبادئ بيتقال عليها دلوقتى مبادئ هندسة ايكليديس و تم استنتاجها من مجموعة صغيرة من البديهيات.

## كتب المبادئ
إوكليديس الّف كتب كتير بس كتاب واحد بس لخد كل الشهرة و هو كتاب "مبادئ الهندسة" والكتاب ده مهم مش علشان النظريات الى فيه لأن معظمها كانت معروفة ببراهينها اصلا لكن الكتاب ده إشتهر لأنه اول كتاب يجمع النظريات ويعرضها ويربطها مع بعض ويأكد على صحتها و أضاف بديهيات هندسية و إقليدس رتب النظريات بطريقة منطقية وزود براهين جديدة محدش قالها قبل كدة و أضاف معادلات جبرية. وفضل كتاب "المبادئ" اساس لدراسة الهندسة لأكتر من الفين سنة ودى تعتبر أطول فترة عاشها كتاب. و الكتاب ده بالإغريقى بس إترجم للغات كتيرة بعد كدة,وكانت اول طبعة ليه سنة 1482 يعنى بعد مخترع جوتنبرج الطباعة بتلاتين سنة.و الكتاب ده تدريب عملى على التفكير المنطقى فكان مؤثر أكتر من كتاب أرسطو عن "المنطق" لأنه أحسن نموذج للتنظيم المنطقى للفكر.علشان كده اهتم بى كل المفكرين العظام من وقت الكتاب ده ماإكتب. وكتاب إقليدس من العوامل القوية الى أحيت العلوم الحديثة,لأن العلم مش مجرد تجميع معلومات,لكن العلم ملاحظة دقيقة و إستخراج نتاائج و قواعد عامة و أعظم انجازات العلم الحديث بتيجى من ترابط التجارب الإتسانية وتحليلها الدقيق بعد كدة و الوصول لنتائج ليها شكل النظريات وقوة البديهيات.
يوكليديس اثر فى نيوتين جدا,وده كان واضح فى كتاب نيوتن "المبادئ" اللى كتبه باللاتينى و كان فى شكل هندسى زى كتاب إقليدس بالظبط وقلدوهم بعد كدة ناس كتير زى الفيلسوفين الإنجليز رسل,و هوايتهد والنيديرلاندى أسبينوزا. و فى المية وخمسين سنة لفاتو الجماعة بتوع الرياضة عرفو إن الهندسة الإقليدية مش النموذج المنطقى الوحيد او مش الصورة الصح لكل الفكر الانسانى وكل العلاقات بين الحاجات والناس وعلاقات الكون لكن فى حاجات تانى مختلفة جدا عن الصورة لسيطرت على الناس من ايام إقليدس.. زى نظرية النسبية للعالم ألبرت أينشتاين لنسفت الصورة التقليدية الإقليدية فى المجالات المغناطيسية للنجوم البعيدة والكواكب وحركاتها و لمش ممكن نطبق عليها هندسة إقليدس لمتنفعش غير للحاجات الجامدة المحدودة بس...وبالرغم من النظريات الحديثة فى الهندسة والرياضيات والفيزيا والفلك بس ده ميقللش من أهمية وخطورة العبقرى الإغريقى لعاش ومات من أكتر من 22 قرن.

## مصادر

تصنيف:علما
تصنيف:يونانيين قدام
تصنيف:اسكندرانيه
تصنيف:وفيات فى اسكندريه
طبله

تصغير|200px| دربوكة
تصغير|دربوكة مغربية
تصغير|دربوكة مصرية
**الطبله** ، اله مزيكا تبع عيلة الالات الايقاعيه. هى آلة مزيكا إيقاعية عربية.وهى تتكون من جسم من الطفله مشدوداً عليه قطعة من الجلد المحضر بعناية لده الغرض. ليها أصوات إيقاعية رائعة وبنغمات مختلفة وتعتبر من أهم الآلات الإيقاعية حيث يعتمد عليها الفن الأندلسى فى توجيه باقى الآلات المزيكا.

تـُعرف فى عدن و جنوب الجزيرة العربية بالدربوجة. أما فى مصر فتعرف بالطبلة أو الدربوكة، و فى الجزائر تعرف بالدربوكة، و فى سوريا بالدربكة و فى العراق بالدنبك،وفى السودان تسمى دلوكة ولها موازين كثيرة منها (القباحى العلاوى القبائلى الشرقي...)

## مصادر
* اطلس الماثورات الشعبيه المصريه 

تصنيف:الات مزيكا
تصنيف:مزيكا
عناصر اوكليديس

[left|200px|thumb| اول طبعه بال[انجليزى من عناصر اوكليديس، 1570]]

**كتاب عناصر إوكليديس** (يونانى: Στοιχεῖα) مقالة رياضية وهندسية تتكون من 13 كتب ;كتبهم عالم الرياضيات اليونانى يوكليديس و غالبا بيتنسب ليه فى الاسكندرية حوالى 300 قبل الميلاد.

و الكتاب ده يعتبر الكتاب الأكتر نجاح وتأثير فى تاريخ الرياضيات.
 و يتألف من مجموعة من التعاريف, والمسلمات (البديهيات), والمقترحات (النظريات والبناء), والبراهين الرياضية من المقترحات.

## مصادر

تصنيف:كتب
بيوكيميا

**بيوكيميا** و كمان بيتقال عليها** كيميا حيويه** دا نوع من انواع الكيميا. دا بيشوف العمليات الكيمياوية اللى بتحصل جوا الكائن الحى. و أغلب المركبات البيوكيمياوية بتكون كبيرة الحجم وبتتكون من وحدة واحدة بتكرر ، زى البروتين مثلا بيتكون من 20 امينو اسيد ( حمض امينى ) بيتغير ترتيبهم وعددهم وانواعهم .علشان كده فى ملايين انواع البروتين زى الالبيومين والثيروكسين والهيموجلوبين و غيرها.

## تاريخ

زمان كان فى نظرية ان جسم الانسان فيه قوة غريبة هى اللى بتخيله يعرف يعمل المركبات البيوكيمياوية. بس سنة 1828 فى عالم اسمه فوهلر عرف يعمل اليوريا فى المعمل وبكدا بيكون كسر النظرية دى.

## لينكات برانيه

## مصادر

بيوكيميا
تصنيف:كيميا
13 يناير

**13 يناير** هو اليوم التلاتاشر من ايام السنة فى التقويم الجريجورى . و فيه بعده 352 (353 فى السنة الكبيسة) يوم لحد نهاية السنة.

## مواليد
* 1904 - هيلانه سيداروس
* 1911- اسماعيل ادهم
* 1922 - منير مراد

## وفيات
* 1941 - جيمس جويس
* 1960 - سيبيلا اليرامو

## مناسبات
* 1559 - تنصيب الملكة اليزابيث الاولانيه ملكة على بريطانيا فى كنيسة ويستمينيستار فى لندن.

 )

تصنيف:ايام السنه
تصنيف:يناير
روسى

**الروسى** (Русский язык) هوه لغه سلافيه شرقيه زى الاوكرانى و البيلاروسى وهما كلهم تبع عيلة اللغات الاندو-اوروبيه.
الروسى هوه اللغه الرسميه بتاعة روسيا بالاضافة لبلاد تانيه زى بيلاروس، كازاخستان ،قيرغيزستان و اوزبيكستان. الروسى كمان واحده من اللغات الرسميه السته فى الامم المتحده.
## الكتابه
الروسى بتكتب بالحروف الكير بعديه ( متعدله شويه) و الالفبائيه الروسيه بتتكون من 33 حرف و دا جدول بالحروف الروسيه مع النطق بتاعهم:

## مصادر

تصنيف:لغات
تصنيف:روسيا
شبه الجزيره الايبيريه

**شبه الجزيره الايبيريه** (), او ايبيريا هی شبه جزيره فى جنوب غرب اوروبا. و بتشمل اسبانيا و پورتوجال و جبل طارق و اندورا و منطقة صغيره جدا فى فرنسا. ايبيريا هی تانى اكبر شبه جزيره فى اوروبا, و مساحتها 582.860 كيلومتر2 (225.040 ميل2).
thumb|left|300px|شبه الجزيرة الايبيرية فى  اوروبا و تحديد البلدين الرئيسيين فيها, اسبانيا و البرتغال.

## اصل الاسم
اسم ايبيريا  من نهر ايبير وحاليا يسمى نهر ايبرو.

## مصادر

تصنيف:شبه جزر
مهرجان كان السينمائى

250px|يسار|تصغير|السجاده الحمرا فى مدخل قصر المهرجانات و المؤتمرات سنة 2001
**مهرجان كان** (le Festival de Cannes) هو احد اقدم و اهم و افخم المهرجانات السينيمائيه فى العالم.

## تاريخ
مهرجان كان ابتدأ فى سنة 1946 و هو مهرجان خاص (ليس حكوميا) و يعد له فى كل سنه ( شهر مايو) فى قصر المهرجانات و المؤتمرات ( Palais des Festivals et des Congrès)فى مدينة كان السياحيه فى جنوب فرنسا.
جايزة السعفه الدهبيه (Palme d'Or) هى افخم جايزة يمنحها المهرجان لأحسن فلم سينمائيا.

## يوسف شاهين
المخرج المصرى يوسف شاهين كسب فى سنة 1997 جايزة مهرجان كان لانجازات العمر.

## جوايز
* پالم دور
* جايزة مهرجان كان لاحسن ممثل
* جايزة مهرجان كان لاحسن ممثله
*جايزة العين الذهبيه
* الجايزة الكبرى
* جايزة لجنة التحكيم (مهرجان كان)
* جايزة احسن إخراج
* جايزة احسن سيناريو
* جايزة احسن فيلم قصير
* جايزة لجنة التحكيم احسن  فيلم قصير.

## شوف كمان
* مهرجان القاهره السينمائى
* مهرجان برلين
* مهرجان ڤينيسيا
* جايزة الأوسكار

## لينكات برانيه
 

## مصادر

تصنيف:فرنسا
تصنيف:سينما
تصنيف:مهرجان كان
سياسة اسپانيا

left|200px
سياسة اسبانيا تتشكل من نظام پرلمانى ديمقراطى ملكى دستورى, الملك هو رئيس الدولة و رئيس السلطة التنفيذية هو رئيس الحكومة فى نظام متعدد الاحزاب. السلطة التشريعية المركزية متمثلة فى مجلسين الپرلمان. السلطة القضائية مستقلة عن السلطتين التنفيذية والتشريعية.
[thumb|upright|الملك [خوان كارلوس الاولانى ملك اسبانيا|خوان كارلوس الاول]]

## الدستور
الدستور الاسبانى اللى صدر سنة 1978 هو قمة انتقال اسبانيا للديمقراطية. التاريخ الدستورى لاسبانيا يرجع تاريخه لدستور 1812. بعد وفاة فرانسيسكو فرانكو فى 1975 كان فيه انتخابات عامه فى 1977, بعدها اجتمع البرلمان الاسباني, بصفته جمعية دستورية علشان أقرار دستور 1978. و نتيجة لده اسبانيا بفضل دستورها الايام دى تتكون من 17 من الأقاليم المتمتعة بالحكم الذاتى و اتنين من مدن الحكم الذاتى بدرجات متفاوتة من الاستقلال الذاتى.

## الحكومة
[thumb|upright|[خوسيه لويس رودريجيز ثاباتيرو. رئيس الحكومة.]]

نظام اسبانيا هو نظام ملكى دستورى, وراثى من ملك و پرلمان من مجلسين, والمحاكم العامة. السلطة التنفيذية تتكون من مجلس الوزراء برئاسة رئيس الحكومة (مماثل لرئيس وزراء) يقترحه الملك و تنتخبه الجمعية الوطنية بعد الانتخابات التشريعية.

السلطة التشريعية تتكون من مجلس النواب 350 عضو ينتخبو فى اقتراع شعبى على قوائم تمثيل نسبى لخدمة اربع سنين, ومجلس الشيوخ 259 عضو, 208 يتم انتخابهم بشكل مباشر عن طريق التصويت الشعبى, و 51 معينين من الهيئات التشريعية الاقليمية لأربع سنين.

* رئيس الدولة
** الملك خوان كارلوس الاول من 22 نوفمبر 1975
* رئيس الحكومة
** رئيس الحكومة: خوسيه لويس رودريجيز ثاباتيرو انتخب فى 14 مارس 2004.
*** النائب الاول لرئيس الحكومة و وزير للرئاسة: ماريا تيريزا فرنانديز دى لا فيجا.
*** النائب التانى لرئيس الحكومة, وزير الاقتصاد والمالية بيدرو سولبيس.
* مجلس الوزراء
** مجلس الوزراء الإسبانى بيعينه رئيس الحكومة.

امة اسبانيا تتألف من الناحية التنظيمية فى شكل ( "دولة المجتمعات المتمتعة بالحكم الذاتي") هى واحدة من اكثر البلاد لامركزية فى اوروبا, الى جانب سويسرا و المانيا وبلجيكا.

مثلا, فى كل مناطق الحكم الذاتى المجتمعات المحلية ليها پرلمانات منتخبة, و حكومات, و ادارات عامة, و ميزانيات, وموارد, و علشان كده النظم الصحية والتعليمية و غيرها اللى بتتدار من الإقليم نفسه.

اسبانيا سياسيا متنظمه فى 17 من الأقاليم المتمتعة بالحكم الذاتى (comunidades Autónomas) و 2 من مدن الحكم الذاتى (ciudades Autónomas) -- ثويتا و ميلييا.

سبعة من المجتمعات المستقلة تتكون من محافظة واحدة: استورياس. و جزر الباليار. كانتابريا. لاريوخا.مدريد و مورسيا و نافارا.

## العلاقات الخارجية
بعد رجوع الديموقراطية بعد وفاة فرانكو فى 1975, و أولويات السياسة الخارجية لاسبانيا للخروج من العزلة الدبلوماسية و توسيع العلاقات الدبلوماسية و الدخول فى الجماعة الاوروبية, وتحديد العلاقات الامنية مع الغرب. بصفتها عضو فى حلف شمال الاطلنطى من 1982 أثبتت اسبانيا انها من ابرز المشاركين فى الأنشطة متعددة الأطراف بخصوص الامن الدولى.

## مصادر

تصنيف:اسبانيا
14 يناير

**14 يناير** هو اليوم الاربعتاشر من ايام السنة فى التقويم الجريجورى . و فيه بعده 351 (352 فى السنة الكبيسة) يوم لحد نهاية السنة.

## مواليد
* 1947 - صبرى عبد المنعم ، ممثل مصرى.
## وفيات
* 1867 - جان اوجاست دومينيك اينجريس ، رسام فرنساوى.

## مصادر

تصنيف:ايام السنه
تصنيف:يناير
مملكة استورياس

**مملكة أستورياس** كانت اول كيان سياسى مسيحى فى شمال اسبانيا بعد انهيار مملكة الجوث. بعد وفاة الملك رودريجو فى معركة جواداليتى و غزو المسلمين. مملكة أستورياس استمرت من سنة 718 لسنة 925 ، جت بعدها مملكة ليون لما الملك ألفونسو التانى حوالين العاصمة الى اوڤييدو.

## الخلفية الاصلية لمملكة أستورياس
بداية مملكة أستورياس كانت فى وسط و غرب اقليم جبال كانتابريا و المنطقة الوسطى من استورياس. اراضى استورياس كان فيها عدد من الشعوب فى بداية العصر المسيحى
## انهيار مملكة الجوث
المسلمين غزو معظم شمال غرب افريقيا سنة 689. و بعد انتصار المسلمين ضد الجوث فى معركة جواداليتى فى يوليه 711 م ابتدا المسلمين غزو شبه الجزيرة الايبيرية و عملو امارة او مقاطعة من الامبراطورية الاموية سموها الاندلس و عاصمتها كانت فى كوردوبا. بسبب التقدم السريع للمسلمين سيطرو على توليدو اول عاصمة للجوث الغربيين سنة 712 . و بعد كده راحو المسلمين على شمال ايبيريا و كل المدن هناك اما غزاها المسلمين او استسلمت ليهم . سنة 716 سيطر المسلمين على شبه الجزيرة ، لكن سيطرتهم على الشمال كانت بالاسم مش فعليه علشان مناطق كتير فى شمال شبه الجزيرة الايبيرية بقيادة بلايو نجحو فى مقاومة الغزو . و قاوم بعض الڨييثجوث لحد 719 و بعد كده جهودهم و جيوشهم راحت للجنب الغربى من جبال البيرينيه اراضى المملكه الكارولينجيه و كان فيه انتفاضات فى المنطقة الخاضعة لسيطرة قليلة فى الشمال الغربى من شبه الجزيرة.

## بيلايو
فى سنة 718 اتمرد فى استورياس نبيل اسمه بيلايو  ضد المسلمين لكن فشلت الثورة .فى سنة 722 حاول بلايو مرة تانيه و غلب بلايو و مجموعة من الاستوريانيين من بينهم بعض نبلاء الڨيثجوث , المسلمين فى معركة كوڨاجوندا و اسس بيلايو مملكة أستورياس و دى كانت بداية الفترة المعروفة باسم الاسترداد علشان استعادة السلطة المسيحية فى شبه الجزيرة الايبيرية. مملكة أستورياس حكمت استورياس و كانتابريا و ناڨارا و شمال اراجون.

فى الجزء الشمالى الشرقى من شبه الجزيرة الڨييثجوث اللى كانو هربو لمملكة الفرنكيين طلبو مساعدة من الفرانكس , لحد شارلمان قام بسلسلة من الحملات العسكرية علشان اقامة منطقة منزوعة السلاح المعروفم باسم ماركيز ,و اتشكلت فى اوائل القرن التاسع لمنع تغلغل المسلمين فى مملكة الفرانكس.
و تقسيم الأراضى لماركيزات هو الاسلوب اللى اتقسمت بيه الاراضى الفرنكية فى بلاد كتير, و كان امراء الاقطاعيات من اصل فرنكى او جوثى بييمثلو ملك الفرانكس
## عواصم مملكة أستورياس
اول عاصمة كانت كانجاس دى أونيس  و اتنقلت لبراڤيا  وبعدين اختار الفونسو التانى اوڤييدو عاصمة للمملكة.

## ليون
 قرب  جبال البيرينيه كان فیه اتنين من الممالك المسيحية : ناڨارا واراجون. . كمان اتوسع حكم المسيحيين فى شبه الجزيرة ، اللى كان لحد الوقت دهه مملكة أستورياس ، و عاصمتها اوڨييدو لكن من عهد الفونسو التانی العفيف اتحولت لمملكة ليون فى 910. .مدينة ليون كانت أندمجت فی مملكة أستورياس فى نص القرن التاسع فى عهد اوردانیو الاول فى 856.

## مصادر

تصنيف:تاريخ اسبانيا
تصنيف:ممالك و دول قديمه
تصنيف:دول مسيحيه
اندورا

thumb|left|300px|مكان أندوررا على الخريطه

**امارة أندورا ** - بالكاتيلانى: Principat d'Andorra -، اماره صغيره من غير سواحل فى اوروبا الغربية ، شرق جبال البيرينيه تحدها الجبال و اسبانيا و فرنسا.

أندوررا كانت بلد معزولة و دلوقتى بلد مزدهر ويرجع اساسا للسياحة و مركزها باعتبارها ملاذ ضريبى. أندورا هى سادس أصغر دولة فى اوروبا.

اندورا
تصنيف:بلاد
تصنيف:امارات
تصنيف:دول مسيحيه
كاديذ

left|300px|thumb|كاديذ عند الغروب
**كاديذ**  هى مدينة و مينا فى جنوب غرب اسبانيا. عاصمة اقليم كاديذ ;واحد من تمان اقاليم بتشكل منطقة الحكم الذاتى اندلسيا.
## تاريخ
الفينيقيين كانو اول حضارة تيجى لشبه الجزيرة الأيبيرية لتوسيع التجارة بينهم ، و اسسو ، من حاجات تانيه ، مدينة كاديذ حوالى سنة 1100 قبل الميلاد، اقدم مدينة مأهولة فى اوروبا الغربية.
## لينكات برانيه
* 

## سبب التسميه

## المشاهير

## مصادر

## سبب التسميه

## المشاهير

## مصادر

تصنيف:مدن اسبانيا
تصنيف:موانى اوروبا
فرانكيين

thumb|left|300px|توسع الفرانكس

thumb|300px|left|كتاب طقوس كاتوليكى فرنكى, c. 750.

[left|377px|thumb|[عصر الهجرات|الهجرات الاوروبية بين القرنين التانى والخامس الميلادى]]
**الفرانكس ** او **الفرانكيين** (لاتينى: **Franci**) , هما قبايل جرمانية غربية اتحددت اول مره فى القرن التالت كمجموعة عرقية بتعيش فى شمال و شرق نهر الراين المنخفضه.

## ميروڤينجيين

الفرانكيين تحت حكم الملوك الميروڤينجيين , اسسو واحده من الممالك اللى حلت محل الامبراطوريه الرومانيه الغربيه من القرن الخامس الميلادى . دولة الفرانكيين الموحده سيطرت على اجزاء كبيره من اوروبا الغربيه بحلول نهايت القرن التامن. و تحت حكم الملوك الكارولينجيين الفرانك كانو من اهم العوامل فى نشر المسيحية فى اوروبا الغربيه.

## الاسم
تعاريف الفرانكيين على انهم مجموعه عرقيه مختلفه حسب وجهت نظر المؤرخين. و مش واضح اذا كان الفرانكيين كانو بيسموا نفسهم ده من زمان او اذا كان الفرانكيين من البدايه هما مجموعة مختلفه ف الثقافه عن الشعوب اللى حواليهم. المؤرخين المسلمين فى العصور الوسطانيه نسبوا الصليبيين ليهم و سموهم الفرنج او الفرنجه.

## تاريخ
اول مره اتعرف حاجه عن الفرانكيين فى التاريخ كان حوالى سنة 250 لما غزوا منطقة الراين بسبب ضعف الامبراطورية الرومانية .

فى القرن التامن  الشرق الوسطانى ، و ساحل شمال افريقيا و شبه الجزيرة الايبيرية بقو تحت الحكم الاسلامى , واحد من الاسباب المهمه اللى وقفت توسع المسلمين فى الغرب كان بسبب خسارتهم معركة تور مع الفرانكيين.

## مصادر

تصنيف:اوروبا
تصنيف:تاريخ فرنسا
تصنيف:شعوب قديمه
تصنيف:قبايل جرمانية
تصنيف:فرانكس
حرب اهليه

250 px|thumb|left|بيروت متدمره بعد 7 سنين حرب، لبنان 1982

**الحرب الاهليه** هيا حرب بتحصل بين جوه البلد الواحده بين مجموعات عرقيه او دينيه او سياسيه و بعضيها و ممكن تشارك فيها قوات جيش نظاميه او ميليشيات مسلحه. الحرب الاهليه لازم يحصل فيها عنف متبادل من الناحيتين يعنى المجازر اللى ممكن ترتكبها دول فى حق شعوبها ما بتعتبرش حرب اهليه لانها عنف من طرف واحد مسلح تجاه طرف ضعيف و اعزل.

## حروب اهليه مشهوره
* الحرب الاهليه اللبنانيه 1975–1990
* الحرب الاهلية الامريكية 1861–1865
* الحرب الاهليه الروانديه 1990-1994
* الحرب الاهليه الاسبانيه 1936–1939
* الحرب الاهليه الصوماليه 1991-لسه شغاله
* الحرب الاهليه الجزايريه 1991–2002
* الحرب الاهليه الافغانيه 1992–2001
* الحرب الاهليه السوريه 2011-لسه شغاله

تصنيف:حروب
*
ميروڤينجيين

thumb|300px|left|مملكة الفرنكيين
**الميروڤينجيين** كانت عيله من قبائل السليان من الفرنكيين

الميروڤينجيين هى اول سلالة حكمت الفرنكيين لحد كبير فى منطقة فرنسا دلوقتى. من نص القرن الخامس لنص القرن التامن.

## التأسيس
اسم سلالة الميروڤينجيين جاى من اسم الملك شبه الأسطورى ميروڤيوس ( Meroveus او Merovius) ، زعيم الفرانكيين الساليان و اتشهرو ف التاريخ بسبب انتصارات ابنه شيلديريك الأول اللى حكم من سنة 457 لسنة 481 م ضد الڤيسيجوث و الساكسونيين و الالامانيين . ابن شيلدريك كلوڤيس الاول اللى حكم من سنة 481 لسنة 511 م وحد معظم ارض جول شمال لوار تحت سيطرته حوالى سنة 486.

## نهاية حكم ميروڤينجيين
ف السنين الاخرانييه من حكم الميروڤينجيين سلالة الميروفنجيين كانو مجرد حكام صوريين,كارل مارتل اختار إنه مياخدش لقب ملك , و انتها حكم الميروڤينجيين فى انقلاب القصر سنة 751 لما بيبين الاوصيير ابن كارل مارتل شال شيلدريك التالت من الحكم . حكم الميروڤينجيين انتها رسمى فى شهر مارس سنة 752 لما خلع البابا زخارى رسميا شيلدريك التالت اخر ملوك الميروڤينجيين  و البابا اسطفانوس التانى أكد تانى و اتتوج بيبين الاوصيير مكان شيلدريك سنة 754م . بيبين الاوصيير اختار إنه مياخدش لقب امبراطور, حكم شارلمان إبتدا سنة 768 بعد موت ابوه بيبين القصير. شارلمان اختار إنه ياخد لقب امبراطور ,لكن كل واحد منهم كان الحاكم المطلق لكل اوروبا الغربيه. مصطلح ميروڤينجيين جاى من لاتينى العصور الوسطانيه  Merovingi او Merohingi ("ولاد ميروڤيوس ") و هو تغيير لاسمهم فى الفرانكونى الغربى القديم بشكل من الأشكال ،
## لينكات برانيه
* 

## مصادر

تصنيف:تاريخ اوروبا
تصنيف:عيلات مالكه
15 يناير

**15 يناير** هو اليوم الخمستاشر من ايام السنة فى التقويم الجريجورى . و فيه بعده 350 (351 فى السنة الكبيسة) يوم لحد نهاية السنة.

## مواليد
* 1622 - موليير مسرحى فرنساوى.
* 1872 - احمد لطفى السيد مفكر كبير و سياسى مصرى.
* 1918 - جمال عبد الناصر رئيس مصرى.
* 1929 - مارتين لوثر كينج ناشط سياسى امريكانى.

## وفيات
* 1957 - على الكسار ممثل مصرى.
* 2008 - يونان لبيب مؤرخ مصرى.

تصنيف:ايام السنه
تصنيف:يناير
16 يناير

**16 يناير** هو اليوم الستاشر من ايام السنة فى التقويم الجريجورى . و فيه بعده 349 (350 فى السنة الكبيسة) يوم لحد نهاية السنة.

## مواليد
* 1979---اليا
* 1794 - جيبون

تصنيف:ايام السنه
تصنيف:يناير
الامبراطوريه الاسپانيه

thumb|left|400px| خريطة الامبراطورية الاسبانية فى فترات تاريخية مختلفة (1492-1975).

توحيد ممالك اسبانيا حط اساس اسبانيا الحديثة و الامبراطورية الاسبانية. كانت اسبانيا القوة الرائدة فى اوروبا فى القرون الستاشر و السبعتاشر و عزز موقف التجارة الثروة من الاستعمار. الامبراطورية الأسبانية وصلت قمتها فى عهد اول ملكين من عيلة هابسبورج; كارلوس الاول (1516-1556) وفيليبى التانى (1556-1598). و كان فى الفترة دى كمان الحروب الايطالية و تمرد الكوميرونوس ، النيديرلاندى لثورة ، و ثورة الموريسكو , و المواجهات مع العثمانيين ، والحرب بين انجلترا واسبانيا و الحروب مع فرنسا.

## توسع

الامبراطورية الاسبانية اتوسعت و ضمت معظم امريكا الجنوبية و الوسطى ، والمكسيك ، والأجزاء الجنوبية و الغربية من امريكا دلوقتى ، و الفلبين ، و جوام و جزر ماريانا فى شرق اسيا ، و اجزاء من شمال ايطاليا ، و جنوب ايطاليا و صقلية ، المدن فى شمال افريقيا ، و اجزاء من فرنسا و المانيا دلوقتى ، و بلجيكا ، لوكسمبورج ، و نيذارلاندا. و كانت اول امبراطورية يتقال ان الشمس مش بتغرب عنها أبدا.
ده كان هو عصر الاستكشاف ، مع جرأة الاستكشافات فى البحر و البر ، والانفتاح الجديد لطرق التجارة عبر المحيطات ، و الفتوحات ، وبدايات الاستعمار الاوروبى.
## تحديات
فى القرون الستاشر و السبعتاشر، كانت اسبانيا فى مواجهة تحديات من كل الجوانب. القراصنة البربر تحت رعاية التزايد السريع فى الامبراطورية العثمانية سببو تعطيل الحياة فى كتير من المناطق الساحلية بسبب خطف السكان علشان تجار العبيد و تجدد الغارات و تهديد الغزو الاسلامى. و فى الوقت ده كانت اسبانيا فى كتير من الاحيان فى حالة حرب مع فرنسا فى ايطاليا و اماكن تانيه. و بعدين التعديل البروتستانتى سبب انقسام الكنيسة الكاثوليكية.

استمرت المملكة أكتر من أى وقت قبل كده فى مستنقع الحروب و كانت النتيجة اجبار المملكة على توسيع الجهود العسكرية فى اوروبا و البحر المتوسط. زيادة قوة فكرة الانسانية و التعديل البروتستانتى و الاكتشافات الجغرافيا الجديدة و القضايا ناقشتها حركة فكرية معروفة باسم مدرسة سالامانكا.

## حرب الوراثة الاسبانية

لما اخر ملوك سلالة عيلة هابسبورج، كارلوس التانى مات بدون مايكون له اولاد و ورث الحكم لفيليبى دى بوربون ، حفيد اخته ماريا تيريزا من اسبانيا و حفيد لويس الاربعتاشر ملك فرنسا خلفه على العرش باسم فيليبى الخامس ملك اسبانيا ،و فيليبى الخامس ملك اسبانيا كان اول حاكم من بوربون لاسبانيا ما بين ( 1700 و 9 يوليه 1746 ) . ( اتولد 1683 ). حكم سنين قليلة و ابتدت حرب الوراثة الاسبانية بسبب ان امبراطور الامبراطوريه الرومانيه المقدسه ليوبولد الاول طالب بأنه الأحق بعرش اسبانيا، بعد عشر سنين من الحرب , سلام اوتريخت وافقت و اعترفت بأن فيليب الخامس يكون ملك اسبانيا لكن اسمه اتشال من سلسلة خلافة العرش الفرنساوى.
## شوف كمان
 
* دوله مسيحيه

## مصادر

تصنيف:تاريخ اسبانيا
انترنت

thumb|250px|خريطة الحزم والبيانات المتبادله عبر الانترنت

**الانترنت** نظام عالمى لتبادل المعلومات والبيانات عشان نقل البيانات بطريقه تبديل الحزم باستعمال بروتوكول الانترنت القياسى (Standard Internet Protocol -IP) عن طريق مجموعة من الكمبيوترات المتوصلة ببعضها. الانترنت بتتكون من مجموعة من الشبكات الصغيرة فى البيوت و الجامعات و الشركات و الحكومات متوصلة ببعض لتكوين شبكة واحده كبيره, والكمبيوترات بمجموعة كبيره من التوصيلات المختلفة زى كابلات فيبر اوپتيك (Fiber Optic), الاسلاك النحاس, لاسلكى و وسايل تانيه كثيرة عشان تعمل شبكة عالمية كبيرة تتمكن عن طريقها تبادل الفايلات وعمل شات و لعب على النت و عمل ايميلات .

## تطور
الانترنت وصل لتطور كبير جدا يمكنك الدخول على الانترنت من اى مكان لاسلكى سواء ب التيليفون او بالحاسب المحمول (لاب توب) والانترنت لغته الاساسية هى الانجليزية لكن فيه كمان لغات كتيره

## تنظيم
مافيش تحكم مركزى بيحدد الانترنت ف التنفيذ التكنولوجى او ف سياسات الوصول والاستخدام و كل شبكه ممكن تحدد سياساتها الخاصه.

## خدمات الانترنت

# الدخول على المواقع
# سماع الاغانى وراديوهات
# تصفح الانترنيت السريعة
# تحميل الصور والفديو
# تحميل الافلام والمسلسلات
# تحميل التطبيقات والالعاب

## تاثير الانترنت

الانترنت اثر فى العالم قوى جدا, مثلا قدم نوع جديد من التعارف بين الناس عن طريق الفيس بوك او ماى سبيس اللى بيمكن من عمل صفحة بالخصوص لاى شخص يحط فيها معلوماته و يتعرف على اصحاب جداد. من الناحية التعليمية فيه فوايد كتيره للانترنت
## شوف كمان
* برودباند انترنت
## لينكات برانيه
* 
## مصادر

انترنت
لغه محليه

تصغير|200بك|يسار
**اللغه المحليه** (Vernacular)هى اللغة الام لبلد او منطقة. عموما فى اللغويات اللغات المحلية بتتوصف بالمقارنه مع اللينجوا فرانكا او اللغه الرسمى او اللغات العالمية. مثلا ، فى  اوروبا الغربية لحد القرن السبعتاشر معظم الكتب العلميه إتكتبت باللاتينى. و الاعمال المكتوبة باللغة الام كان بيتقال عليها انها مكتوبه باللغه المحليه.

## شوف كمان
* الكلام
* ديجلوسيا
* اللغة الام

## مصادر

تصنيف:لغات
عمله

289x289px|تصغير|اشكال لعملات كتيرة لكذا دولة
**العمله** هى وحدة التبادل التجارى اللى بتسهل انتقال البضايع و الخدمات, فى اغلب الدول بيبقى فيه حاجه اسمها البنك المركزى و بيبقى هو المسئول الوحيد عن اصدار العملات فى الدوله دى, فى اكتر من بلد ممكن يسمو العملات بتاعتهم نفس الاسم زى السعوديه ( الريال السعودى) و اليمن ( الريال اليمنى).

## شوف كمان
* ليستة العملات

## لينكات برانيه

## مصادر

تصنيف:عملات
سايكولوجيا

**سايكولوجيا** أو **سايكولوجى** ( psychology;  Ψυχολογία; أو *علم النفس*) هو العلم اللى يدرس الوظايف العقلية و السلوك. علما النفس (السايكولوجيين) يهتمون بدراسة الشخصيه ،العاطفة، السلوك، الإدراك، و العلاقات بين الأشخاص و ماشابهة.

قديم السايكولوجيا كانت تعرّف بإنها دراسة العقل و الظواهر العقلية. لكن السايكولوجيا فى دراساتها تتبع المنهج العلمى القائم على الملاحظة و القياس و التقريب. و تنقسم حسب المبادىء اللى تقوم عليها السايكولوجية السلوكية، و الفرضية، و التكوينية، و التحليل النفسى، و بحسب موضوعها: للسايكولوجيا العامة، و سايكولوجيا الحيوان، و الإجتماعية، و التربوية، و الصناعية، و المرضية، و الجمالية، و بحسب منهجها: السايكولوجيا النظرية، و التجريبية، و التحليلية، و الإحصائية ، و الإكلينيكية.

سايكولوجيا
حريقه

thumb|275px|حريقه فى كنيسه
* **الحريقة** مفرد حرايق والنطق حرايئ .
* بتحصل نتيجة اشتعال النار فى مكان معين زي مثلا أش الرز او انبابيب الغاز او مس كهربي او اى سبب تاني .
* الجهاز المسئول عن اطفاء الحرايق هو المطافى لكن فى الفلاحين بيتعاون الناس كتير جدا عشان يطافوا اى حريقة بتحصل بمجهود جماعي حتي قبل ما توصل المطافي .
* اشهر الحرايق اللى حصلت فى مصر كان حريقة القاهره 26 يناير سنة 1952 م , وحريق مجلس الشورى 19 اغسطس 2008 م .

تصنيف:كوارث
تصنيف:حرايق
فى الادب الجاهلى

thumb|220px|طه حسين 1889 - 1973
## مقدمة
* الكتاب ده من اشهر كتب طه حسين عميد الادب العربي واللي صدر سنة 1927 م , واللي كان بمثابة تغيير كبير فى الشعر الجاهلى خصوصا فى الطرح الجديد اللى جه به وطريقة النقد اللى استخدمها ومبدأ الشك اللى عمل بيه , الكتاب اصلا كان اسمه "الشعر الجاهلى" وبعدين نتيجة حملة حصلت ضد الكاتب نزل تاني بعد ما شالوا منه اجزاء باسم "فى الشعر الجاهلي" ودا كان نتيجة شكه ونقده لبعض الثوابت
* طه حسين وبفضل دراسته فى فرنسا اتأثر بمبدأ الفيلسوف ديكارت فى الشك فى اى مسلمه مهما كانت وكان ده واضح جدا فى فكر طه حسين عشان كده كان ده سر عظمته لانه درس بحيادية وتجرد من اى مسلمات او تصديق و بشك خصوصا انه دكتور فى تاريخ الادب العربي والشك كان لازم منه عشان مفيش اكتر من التلاعب فى التاريخ . وخصوصا انه الغربيين لما شكوا فى الادب اليوناني وجدوا ان اغلبه منسوب , وكان مبدا طه حسين انه الاستسلام للثوابت هوا كسل عقلي وحب عدم الاطلاع , لكن المؤرخ البارع طه حسين فكر وتعمق فى كل شئ عشان يقدر يعرف التاريخ علي حقيقته علي أد ما يقدر .

## المصدر
* فى الادب العربي لطه حسين (تلخيص وتمصير )

تصنيف:كتب
دم

تصغير|عينات دم متجلطة وواحدة مش متجلطة
ال**دم** دا السائل اللى بيتحرك جوا الجسم وبينقل الأكل و الأكسوجين والهرمونات وحاجات تانية للاجزاء المختلفة من الجسم.

وهو بيتكون من سائل اصفر ( البلازما ) عايمة فيه شوية خلايا وكور صغيرة زى كرات الدم الحمرا و كرات الدم البيضا.

**مكونات الدم**
تصغير|صورة بالميكروسكوب الالكترونى لخلية دم حمرا(فى الشمال), صفيحة دموية(فى الوسط)و خلية دم بيضاء(فى اليمين).

# **البلازما**:

ودى مادة سايلة شفافة بتميل للون الاصفر وليها دور مهم فى انتقال الماء والأملاح وبرده المواد الغذائية زى السكريات والفيتامينات الهرومونات و غيرها وموجود بنسبة 54% من الدم زى المادة الخلالية فى الدم وبتتركب من 90% ماية(للمية دور كبير علشان بيحافظ على درجة حرارة الجسم 37 درجة مئوية) و1 0% مواد تانية ذايبةزى 2%.(أيونات الأملاح المعدنية-7% البروتينات - الكربوهيدرات - الدهون - الفيتامينات - 1% أجسام مضادة هرمونات - غازات مذابة)
# **خلايا الدم الحمرا**

خلايا بتتجدد كل 120 يوم وتتكسر فى الكبد و الطحال وبتروح إلل العصارة الصفراوية ، لونها احمر عشان مادة الهيموجلوبين وبتتكون مادة الهيموجلوبين من بروتين وحديد، عددها تقريبا عند الراجل الشاب 4 - 5 مليون و فى الست 4 - 4.5 مليون، بناء كريات الدم الحمراء تتحكم فيه الكليتان عن طريق هرمونبيسموه بالإريتروبويتين، ويعتمد إفراز الهرمونده على الضغط الجزئى للاكسجيناللى فى الدم. خلايا الدم الحمرا ملهاش نواة، عشان كده متقدرش
تتكاثر
# **خلايا الدم البيضا**:

او كريات الدم البيضا هى الخلايا اللى بتوفر الحماية للجسم من الامراض وعددها اقل من خلايا الدم الحمرا وفيها نواة واحدة وكمان أن ها اكبر من خلايا الدم الحمرا.
# **الصفايح الدموية**:

أجسام سيتوبلازمية موجودة فى الدم وبتتكسر عند لمسها للهوا لتجلط الدم علشان ما يتسببش النزيف بضرر مالهاش شكل متحدد

تصنيف:طب
تصنيف:بيولوجيا
بلازما

thumb|وحدة من البلازما المتجمدة المتبرع بها
**البلازما** دى السائل اللى فى الدم اللى عايم فيه الخلايا والبروتينات والهرمونات. و هو سائل اصفر خفيف كثافته قد بتاعه المية مرة ونص. و هو   90% مية و9.1% مركبات عضويه و0.9% مركبات غير عضويه وغازات مختلفة.

تصنيف:طب
نشيد بلادى بلادى بلادى

thumb|100px|سيد درويش
[left|thumb|[مصطفى كامل صاحب جملة : بلادى لكى حبى و فؤادى.]]
thumb|100px|النشيد الوطنى
**بلادى بلادى بلادى** هو النشيد الوطنى لمصر. من تأليف الشاعر محمد يونس القاضى و تلحين الموسيقار المصرى سيد درويش بعض كلمات النشيد مأخوذه من خطبة مشهورة للزعيم مصطفى كامل. الرئيس السادات هو من اختاره نشيدا وطنيا لمصر سنة 1979.

## كلمات النشيد

**بلادى بلادى بلادى — لكِ حبى و فؤادى**

**مصر يا أم البلاد — أنتِ غايتى والمراد**

**وعلى كل العباد — كم لنيلك من أيادى**

**بلادى بلادى بلادى — لكِ حبى وفؤادى**

**بلادى بلادى بلادى — لكِ حبى وفؤادى**

**مصر انت أغلى دره — فوق جبين الدهر غرة**

**يا بلادى عيشى حرة — واسلمى رغم الأعادى**

**بلادى بلادى بلادى — لك حبى وفؤادى**

**بلادى بلادى بلادى — لك حبى وفؤادى**

**مصر يا ارض النعيم — سدت بالمجد القديم**

**مقصدى دفع الغريم — وعلى الله اعتمادى**

**بلادى بلادى بلادى — لكِ حبى و فؤادى**

**بلادى بلادى بلادى — لكِ حبى وفؤادى**

**مصر أولادك كرام — أوفياء يرعوا الزمام**

**سوف نحظى بالمرام — باتحادهم واتحادى**

**بلادى بلادى بلادى — لكِ حبى و فؤادى**

**بلادى بلادى بلادى — لكِ حبى و فؤادى**

250px|center

## لينكات برانيه
* http://www.nationalanthems.info/eg.htm
* Instrumental version of "Bilady, Bilady, Bilady" in RealAudio
 

تصنيف:اناشيد وطنيه
تصنيف:مصر
تصنيف:ثورة 1919
تصنيف:اغانى
تصنيف:اغانى سيد درويش
مصر
تصنيف:اغانى وطنيه مصريه
17 يناير

**17 يناير** هو اليوم السبعتاشر من ايام السنة فى التقويم الجريجورى . و فيه بعده 348 (349 فى السنة الكبيسة) يوم لحد نهاية السنة.

## مواليد

تصنيف:ايام السنه
تصنيف:يناير
كيلوجرام

**الكيلوجرام** هو وحدة قياس اساسيه للكتله الفيزيائيه حسب النظام العالمى للوحدات (SI) و هو بيساوى 1000 جرام.
الكيلوجرام كمان فى الاستعمال اليومى بيستخدموه فى قياس الاوزان.التفريق بين الكتله و الوزن مالوش اهميه كبيره بره نطاق الفيزيا، بس من الناحيه الفيزيائيه الوزن هو قوة جذب الارض للكتله و بما ان قوة الجذب فى الغالب بتبقا ثابته ففى علاقه خطيه مباشره بين الوزن و الكتله بتاعة اى جسم.الكتله بتاعة اى جشم دى قيمه ثابته انما وزنه بيتغير من مكان للتانى على الارض و من كوكب للتانى على حسب قوة الجذب. يعنى لو واحد وزنه 60 كيلو و هو على سطح الارض ف وزنه ح يبقا 10 كيلو بس و هو على سطح القمر و فى الحالتين الكتله بتاعته زى ما هيا ما اتغيرتش.

## مصادر

تصنيف:وحدات قياس